Рјешење Светог синода Краљевине Црне Горе о уједињењу
СВЕТИ СИНОД КР. ЦРНЕ ГОРЕ 
Број 1169. 
Цетиње, 16. децембра 1918. год.

Записник

изванредне сједнице Светога Синода Православне Цркве у Црној Гори, одржане у резиденцији Митрополије Црногорске, дана 16. децембра 1918. године.

Присутни:

Митрополит Црне Горе Митрофан Бан, 
Митрополит Пећски др Гаврило Дожић 
Епископ Никшићски Кирил Митровић, и 
Синодски секретар ђакон Иво Калуђеровић.

Предмет

Да се независна Српско-Православна Св. Црква у Црној Гори уједини с аутокефалном Православном Црквом у Краљевини Србији.

У данашњој својој сједници Св. Синод горње је питање свестрано проучио и донио једногласно ово

Ријешење:

Пошто је Велика Народна Скупштина Српског Народа у Црној Гори одржана у Подгорици дана 13. новембра 1918. године донијела одлуку, да се независна Црна Гора уједини са Краљевином Србијом то и Св. Синод налази цјелисходним и оправданим да се и Св. аутокефална Црква у Црној Гори уједини са независном Православном Црквом у Краљевини Србији, а заједно с овом са цијелом Св. Српско-Православном Црквом у новој држави Срба, Хрвата и Словенаца.

Горње ријешење има се доставити Његовом Високопреосвештенству Митрополиту Србије Г. Димитрију и Предсједнику Владе Г. Стојану Протићу.

Закључено и потписано.

Митрополит Црне Горе и Предсједник Св. Синода Митрофан Бан 
Митрополит Пећски др Гаврило Дожић 
Епископ Никшићски Кирил Митровић 
Секретар Синода ђакон Иво Калуђеровић.

Извори 
 Одлука о уједињењу Српско-православне цркве у Црној Гори са Православном црквом у Србији и осталим српским епископским столицама („njegos.org”), Приступљено 20. 9. 2017.

Српска православна црква
Краљевина Црна Гора